
ΑΠΟΣΠΑΣΜΑ                        
Από το πρακτικό της με αριθ. 43ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 374/2023
Στη Λευκάδα σήμερα  στις 17 του μηνός Οκτωβρίου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 23331/13-10-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

ΘΕΜΑ 4ο: Απόφαση Ο.Ε. περί εξειδίκευσης πιστώσεων σύμφωνα με το άρθρο 203 του Ν.4555/2018 (ΦΕΚ 133Α/19-7-2018).

Εισηγητής: Χαράλαμπος Καλός, Δήμαρχος, Πρόεδρος Ο.Ε.

Ο Πρόεδρος της Ο.Ε. κ. Χαράλαμπος Καλός, Δήμαρχος, εισηγούμενος το θέμα, έθεσε υπόψη των μελών της Επιτροπής τα εξής:

   
«Σύμφωνα με τις παρ.1 και 2 του άρθρου 203 του Ν.4555/18 η περίπτωση ε' της παρ. 1 του άρθρου 58 του ν. 3852/2010 όπως τροποποιήθηκε με την παρ.1 του αρθρ.14 του Ν.4625/19, ΦΕΚ-139 α/31-08-2019 ορίζεται ότι ο Δήμαρχος ««ε) Αποφασίζει για την έγκριση των δαπανών και τη διάθεση όλων των εγγεγραμμένων στον προϋπολογισμό πιστώσεων, συμπεριλαμβανομένων των πιστώσεων που εγγράφονται σε αυτόν με αναμόρφωση, με την έκδοση της σχετικής απόφασης ανάληψης υποχρέωσης. Για την άσκηση της αρμοδιότητας αυτής δεν απαιτείται προηγούμενη απόφαση συλλογικού οργάνου, εκτός αν αυτή είναι απαραίτητη, προκειμένου να επιτευχθεί η απαιτούμενη εξειδίκευση της πίστωσης. «Στην τελευταία αυτή περίπτωση, πριν από την απόφαση του δημάρχου, προηγείται απόφαση της οικονομικής επιτροπής για μέρος ή το σύνολο των πιστώσεων που χρήζουν εξειδίκευσης». Εξειδικευμένη θεωρείται η πίστωση, όταν κατονομάζεται ρητά η συγκεκριμένη δαπάνη για την οποία προορίζεται και προσδιορίζεται στο αναλυτικότερο δυνατό επίπεδο κωδικοποίησης του προϋπολογισμού». 
Όπου στις διατάξεις της παραγράφου 2 του άρθρου 140, της παραγράφου 3 του άρθρου 158 και του άρθρου 202 του ν. 3463/2006, καθώς και των άρθρων 70 παράγραφος 3 του άρθρου 94 και παρ. 4 περίπτωση 30 του ν. 3852/2010 ή σε άλλες διατάξεις της ισχύουσας νομοθεσίας ορίζεται το δημοτικό συμβούλιο ως όργανο αρμόδιο για την έγκριση της δαπάνης και τη διάθεση της πίστωσης, νοείται εφεξής ο δήμαρχος, με την επιφύλαξη των διατάξεων της παραγράφου 1 του άρθρου αυτού.»

Με την αριθμ. 168/2022 (ΑΔΑ:6ΚΖ1ΩΛΙ‑ΥΜ7) απόφαση Δ.Σ. περί ψήφισης προϋπολογισμού και Ο.Π.Δ και την με αριθμ. 169/2023 (ΑΔΑ: 90ΨΜΩΛΙ‑36Α απόφαση Δ.Σ. περί  ψήφισης της 4ης αναμόρφωσης του προϋπολογισμού οικ. ετους 2023 οι οποίες ελέγχθηκαν και βρέθηκαν νόμιμες σύμφωνα με τις αριθ. πρωτ. 965/25‑01‑2023 (ΑΔΑ:9Σ42ΟΡ1Φ‑8ΑΥ) και 71786/09‑08‑2023 (ΑΔΑ: 64ΙΕΟΡ1Φ‑26Ψ) αποφάσεις της Αποκεντρωμένης Διοίκησης Πελοποννήσου, Δυτ. Ελλάδας και Ιονίου αντίστοιχα, εγγράφηκαν: στον Κ.Α. 00-6443 «Δαπάνες δεξιώσεων και εθνικών ή τοπικών εορτών» πιστώσεις ύψους  3.000,00 ευρώ και έχουν διατεθεί 1.712,44 ευρώ.


Σύμφωνα με τα αριθμ. πρωτ. ΕΣ 1840/17-10-2023 έγγραφο του Αυτοτελούς Τμήματος Κοινωνικής Προστασίας Παιδείας και Πολιτισμού,  υπάρχει ανάγκη  προμήθειας οκτώ (8) δάφνινων στεφανιών προϋπολογισμού 297,60€ με Φ.Π.Α.24%, ηχητικής κάλυψης εκδηλώσεων στο Νυδρί  προϋπολογισμού 458,80€ με Φ.Π.Α.24%, και ηχητικής κάλυψης εκδηλώσεων στα Λαζαράτα προϋπολογισμού 310,00€ με Φ.Π.Α.24% στο πλαίσιο της εθνικής επετείου της 28ης Οκτωβρίου. Συνολικό ποσό δαπανών με Φ.Π.Α 24%: 1.066,40€.

Κατόπιν των ανωτέρω,

                                       ΕΙΣΗΓΟΥΜΑΣΤΕ

την εξειδίκευση της πίστωσης στον Κ.Α. 00-6443 «Δαπάνες δεξιώσεων και εθνικών ή τοπικών εορτών» συνολικού ποσού 1.066,40€ για δαπάνες προμήθειας οκτώ (8) δάφνινων στεφανιών και ηχητικής κάλυψης εκδηλώσεων στο Νυδρί  και τα Λαζαράτα στις 28-10-2023 στο πλαίσιο του εορτασμού της εθνικής επετείου της 28ης Οκτωβρίου.»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ
Την εξειδίκευση της πίστωσης στον Κ.Α. 00-6443 «Δαπάνες δεξιώσεων και εθνικών ή τοπικών εορτών» συνολικού ποσού 1.066,40€ για δαπάνες προμήθειας οκτώ (8) δάφνινων στεφανιών και ηχητικής κάλυψης εκδηλώσεων στο Νυδρί  και τα Λαζαράτα στις 28-10-2023 στο πλαίσιο του εορτασμού της εθνικής επετείου της 28ης Οκτωβρίου.


Η απόφαση αυτή πήρε αύξοντα αριθμό: 374/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

